Jeg har en 14 årig søn som har nogle symptomer fra hjertet,som undersøgelser indtil videre har vist tyder på er det man kalder et løbsk hjerte.Han skal nu til en undersøgelse på Kolding sygehus så vi kan få en helt sikker diagnose.Det jeg godt kunne tænke mig med dette indlæg er at høre fra andre der kender til det at have et løbsk hjerte.Det skulle jo ikke være farligt,men til tider være ret ubehageligt.Min søn er også ret plaget af det og har været det i et halvt års tid nu.Han har flere gange om dagen hjertebanken ,men i den sidste tid har han haft flere anfald hvor hans hjerte banker sindsyg hårdt og det trykker og nogengange også stikker lidt. Selvom et løbsk hjerte ikke er farligt bliver man altså alligevel urolig(og lidt bange) for hvad det nu er for noget.Og man kan jo heller ikke lade være at tænke på om det nu kan være noget mere alvorligt. Som i nok kan høre så er jeg lidt bekymret for det her,og det ville være så dejligt hvis der her på HN sidder en (eller flere)som har dette LØBSKE HJERTE,og som kan fortælle lidt om hvordan det har påvirket vedkommende. Dorte-en lidt bekynret mor
John har til tider et løbsk hjerte, det startede for 8 år siden med at det slog vildt hårdt og hurtigt, han havde ikke sagt noget om det men han havde i et stykke tid været uoplagt og halv dårlig, det begyndte så at slå i utakt og han blev indlagt og fik hjertet sat i stå for at få det sat igang igen og ind i en normal rytme, det efterfølgende år fik han hjertemedicin og gik i perioder med båndoptager, det er 8 år siden nu og han har ikke haft utakt i hjertet siden, men somme tider render det stærkt og han fik besked om at hvis ikke det forsvinder af sig selv i løbet af nogle timer så skal han tage på skadestuen, det har kun været nødvendigt et par gange siden og det er hver gang faldet tilbage til normal rytme. de snakkede om at det kunne være en af de nerver der styrer impulserne i hjertet , der havde en " overgang " og i såfald skulle den brændes på skejby sygehuset men endnu har det ikke været nødvendig. john har det skidt når hans hjerte løber og han er meget træt, han kan sætte sig i en stol og inden man når at tælle til 3 så sover han. jeg tror ikke john tænker over det i det daglige, men jeg gør jeg tror aldrig jeg har været så bange som da han blev indlagt. mange tanker til din dreng og til jer i familien, selvom det højest sandsynligt ikke er farligt, så bliver man bange.
Min søn fik hjertebanken i skolen i første time idag,så jeg hentede ham allerede kl 9,og han faldt i søvn næsten med det samme han kom hjem,0g han sover endnu.Så han bliver også meget træt. Berit:føler John også at det trykker og ligesom stikker når han har et anfald ? Dorte.
dreng  ja john får også en stikken og tryggen i og omkring hjertet.
Jeg har en datter på 16 som har været indlagt med det samme. Det er to år siden nu og hun har så at sige lært at leve med det. Det der for hende var så ubehageligt var den frygt hun fik når hjertet bare bankede derudaf, og vi snakkede meget om at det var selvforstærkende...når hjertet bankede vildt..så angst...og så endnu mere hjertebanken... Da hun jo er teenager med fuldt drøn på har det hjulpet hende når jeg af og til har sagt stop...vi bed mærke i at det tit kom når hun havde for travlt med alverdens gøremål... Da hun ikke selv kan sige fra de fleste gange er jeg jo nødt til det...dvs jeg forlanger eks.vis hun kommer direkte hjem fra skole og bliver hjemme til efter aftensmaden.. Det sker selfølgelig ikke altid uden protester, men hun har så også opdaget det hjælper...så er det færre gange hendes hjerte går amok... Så Dorthe...det bedste råd jeg kan give dig er at sørge for han holder sig i ro af og til...det har hjulpet hos os...og jeg krydser mine fingre for mit råd måske kan hjælpe jer... De varmeste hilsner Helle
Der er en hjertesygdom der hedder Wolf-Parkinson-White sondrome.(Kan selvfølgelig findes på nettet). Pludselig banker hjertet meget hurtigt og når det er overstået kommer der efterfølgende en vis træthed. Groft sagt er det fordi hjertet har en ekstra ledning, dvs hjertet har et ekstra slag, pludselig kan der gå kludder i forbindelsen så det faktisk går i rundkreds med der af følgende kraftig hjertebanken. Det er meget ubehageligt, men hvis det er WPW så prøv at google på det.
Nervøst hjerte... jeg tror det er nogenlunde det samme for det er de samme symptomer som i beskriver... jeg har lært og leve med det, men de kommer heller ikke så ofte mere efter jeg har tabt mig og fået lidt ro på tilværelsen... det er yderst ubehageligt og gør faktisk ondt mange gange...
Det skræmmer mig lidt at læse det her, eftersom jeg selv somme tider oplever en enorm hjertebanken. Sådan hvor jeg faktisk kan høre det fordi det er helt oppe i tindingen. Det er som regel ganske kort, men det gør ondt. Det er enormt svært at forklare hvordan det føles. Mit startede for et par år siden, og kommer ikke så ofte nu som det gjorde en overgang. Jeg har ikke rigtig tænkt over det, fordi det er så kortvarigt og hver gang bliver jeg frygteligt bange, og forsøger at glemme det så hurtigt som muligt. Jeg synes tit det er når jeg har anstrengt mig lidt meget... Jeg håber for din søn, at han kommer til at leve normalt i så vid udstrækning som muligt... Pas godt på ham, så klarer han den nok fint!